איליה מרטינוביץ'

איליה מרטינוביץ' (בסרבית: Илија Мартиновић; נולד ב-31 בינואר 1994 בצטיניה שברפובליקה הפדרלית של יוגוסלביה) הוא כדורגלן מונטנגרי המשחק בעמדת הבלם בקבוצת בני סכנין מליגת העל הישראלית ובנבחרת מונטנגרו.

קריירת מועדונים 
מרטינוביץ' החל את הקריירה המקצוענית שלו בפ.ק. לובצ'ן מליגת העל המונטנגרית, במדיה ערך 74 הופעות ליגה והבקיע שני שערים. הוא הושאל למשך תקופה קצרה לפ.ק. צטיניה מליגת המשנה המונטנגרית, במדיה ערך 12 הופעות ליגה. ב-1 ביולי 2017 חתם בנ.ק. אלומיני מליגת העל הסלובנית, במדיה ערך 63 הופעות ליגה.

ב-19 ביוני 2020 חתם מרטינוביץ' במריבור מליגת העל הסלובנית. הוא ערך 27 הופעות ליגה במדי המועדון, בהן הבקיע שני שערים.

ב-14 בינואר 2022 חתם מרטינוביץ' בצ'רנומורץ אודסה מליגת העל האוקראינית. אך עם פרוץ מלחמת אוקראינה–רוסיה הושאל לדצ'יץ' מליגת העל המונטנגרית, במדיה ערך שש הופעות ליגה.

ב-21 ביולי 2022 חתם מרטינוביץ' בפחטקור טשקנט מליגת העל האוזבקית. הוא ערך שבע הופעות ליגה במדי המועדון.

ב-5 בינואר 2023 חתם מרטינוביץ' בסרייבו מליגת העל של בוסניה והרצגובינה. הוא ערך 12 הופעות ליגה במדי המועדון, בהן הבקיע שני שערים, וב-1 ביולי 2023 שוחרר מהמועדון.

ב-5 באוגוסט 2023 חתם מרטינוביץ' בבני סכנין מליגת העל הישראלית.

קריירה בינלאומית 
ב-27 במרץ 2021 ערך מרטינוביץ' את הופעת הבכורה שלו בנבחרת מונטנגרו, בניצחון 4-1 על נבחרת גיברלטר במסגרת מוקדמות מונדיאל 2022.

קישורים חיצוניים

הערות שוליים 

כדורגלנים מונטנגרים
בלמי כדורגל מונטנגרים
כדורגלני מריבור
כדורגלני צ'רנומורץ אודסה
כדורגלני פחטקור טשקנט
כדורגלני סרייבו
כדורגלני בני סכנין
כדורגלנים זרים בישראל
כדורגלני נבחרת מונטנגרו
ספורטאים זרים בסלובניה
ספורטאים זרים באוקראינה
ספורטאים זרים באוזבקיסטן
ספורטאים זרים בבוסניה והרצגובינה
ספורטאים מונטנגרים בישראל
מונטנגרים שנולדו ב-1994